《潘子素翠雨亭》
元代·郑元祐

竹梧亭子翠珊珊，人在空濛烟雨间。春暮但闻莺百啭，秋阴每见鹤孤还。

且看树顶遥峰碧，莫踏苔花滴露斑。如此林居不归去，高情谁与共萧闲？

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。